Title: ประกาศสำนักยา เรื่อง หลักเกณฑ์ วิธีการ และเงื่อนไขการแก้ไขทะเบียนตำรับยาที่มีไคร้เครือเป็นส่วนประกอบ

ประกาศสำนักยา

ประกาศสำนักยา
เรื่อง
หลักเกณฑ์ วิธีการ และเงื่อนไขการแก้ไขทะเบียนตำรับยา
ที่มีไคร้เครือเป็นส่วนประกอบ[๑]

อาศัยอำนาจตามความในข้อ ๒ ของประกาศสำนักงานคณะกรรมการอาหารและยา เรื่อง
แก้ไขทะเบียนตำรับยาที่มีไคร้เครือเป็นส่วนประกอบ ซึ่งออกตามความในพระราชบัญญัติยา
พ.ศ. ๒๕๑๐ และฉบับแก้ไขเพิ่มเติม
อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๓ และมาตรา ๔๕ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมายสำนักยา จึงออกประกาศไว้
ดังต่อไปนี้

ข้อ ๑ 
ให้ผู้รับอนุญาตผลิตยาแผนปัจจุบันและแผนโบราณ
ผู้รับอนุญาตนำหรือสั่งยาแผนปัจจุบันและแผนโบราณเข้ามาในราชอาณาจักร
ที่มีทะเบียนตำรับยาที่มีไคร้เครือและพืชในกลุ่ม Aristolochia spp เป็นส่วนประกอบ ยื่นคำขอแก้ไขเปลี่ยนแปลงรายการในทะเบียนตำรับยาตามแบบ ก (ไคร้เครือ/Aristolochia
spp) ท้ายประกาศ
เมื่อพนักงานเจ้าหน้าที่ได้รับเอกสารและตรวจสอบรายละเอียดแล้ว
หากไม่ปรากฏเหตุที่อาจทำให้พนักงานเจ้าหน้าที่ไม่อาจอนุญาตให้แก้ไขเปลี่ยนแปลงได้
ให้พนักงานเจ้าหน้าที่ลงนามอนุญาตท้ายแบบ ก (ไคร้เครือ/Aristolochia
spp)

ข้อ ๒ 
การยื่นคำขอตามประกาศฉบับนี้ ให้ยื่น ณ
ศูนย์บริการผลิตภัณฑ์สุขภาพเบ็ดเสร็จ สำนักงานคณะกรรมการอาหารและยา

ประกาศ
ณ วันที่ ๒๖ เมษายน พ.ศ. ๒๕๕๖
วินิต  อัศวกิจวิรี
ผู้อำนวยการสำนักยา

[เอกสารแนบท้าย]

๑. คำขอแก้ไขเปลี่ยนแปลงรายการในทะเบียนตำรับยา (แบบ ก (ไคร้เครือ/Aristolochia
spp.))

(ดูข้อมูลจากภาพกฎหมาย)

ปริยานุช/ผู้จัดทำ
๑๓ มิถุนายน
๒๕๕๖

โชติกานต์/ผู้ตรวจ
๑ กรกฎาคม ๒๕๕๖

[๑] ราชกิจจานุเบกษา
เล่ม ๑๓๐/ตอนพิเศษ ๖๙ ง/หน้า ๕๐/๑๐ มิถุนายน ๒๕๕๖